CELEX: 32021D1837
Language: fi
Date: 2021-10-15 00:00:00
Title: Neuvoston päätös (EU) 2021/1837, annettu 15 päivänä lokakuuta 2021, Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetussa sekakomiteassa Euroopan unionin puolesta esitettävästä kannasta päätöksen, jolla vahvistetaan luettelo 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, muuttamiseen

20.10.2021   
               
               
                  FI
               
               
                  Euroopan unionin virallinen lehti
               
               
                  L 372/20
               
            
         NEUVOSTON PÄÄTÖS (EU) 2021/1837,
         annettu 15 päivänä lokakuuta 2021,
         Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetussa sekakomiteassa Euroopan unionin puolesta esitettävästä kannasta päätöksen, jolla vahvistetaan luettelo 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, muuttamiseen
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 50 artiklan 2 kohdan,
         ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 9 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä, jäljempänä ’erosopimus’, tehtiin neuvoston päätöksellä (EU) 2020/135 (1), ja se tuli voimaan 1 päivänä helmikuuta 2020.
                  
               
                     (2)
                  
                  
                     Erosopimuksen 171 artiklan 1 kohdan mukaisesti sekakomitea laati erosopimuksessa vahvistetun siirtymäkauden loppuun mennessä luettelon 25 henkilöstä, jotka ovat halukkaita ja kykeneviä toimimaan välimiespaneelin jäseninä. Sekakomitea varmistaa, että luettelo on aina vaatimusten mukainen.
                  
               
                     (3)
                  
                  
                     Erosopimuksen 171 artiklan 2 kohdan mukaisesti luetteloon ei saa ottaa henkilöitä, jotka ovat unionin toimielinten, jäsenvaltion hallinnon tai Yhdistyneen kuningaskunnan hallinnon jäseniä, virkamiehiä tai muuta henkilöstöä.
                  
               
                     (4)
                  
                  
                     Yksi unionin ehdottamista luettelossa olevista henkilöistä on nimitetty unionin tuomioistuimen julkisasiamieheksi, eikä hän näin ollen enää täytä erosopimuksen mukaisia välimiestä koskevia vaatimuksia.
                  
               
                     (5)
                  
                  
                     Sen vuoksi on tarpeen korvata kyseinen henkilö ehdokkaalla, joka kuuluu neuvoston päätöksen (EU) 2020/2232 (2) liitteessä II olevaan varallaololuetteloon ehdokkaista, jotka ovat halukkaita ja kykeneviä toimimaan unionin jäseninä välimiespaneelissa erosopimuksen mukaisesti.
                  
               
                     (6)
                  
                  
                     On aiheellista vahvistaa sekakomiteassa unionin puolesta esitettävä kanta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Erosopimuksen 164 artiklan 1 kohdalla perustetussa sekakomiteassa unionin puolesta esitettävä kanta päätöksen, jolla vahvistetaan luettelo 25 henkilöstä, jotka ovat halukkaita ja kykeneviä toimimaan erosopimuksen mukaisen välimiespaneelin jäseninä, muuttamiseen on liitetty tähän päätökseen.
         
         
            2 artikla
            Sekakomitean päätös julkaistaan Euroopan unionin virallisessa lehdessä.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 15 päivänä lokakuuta 2021.
            
               
                  Neuvoston puolesta
               
               
                  Puheenjohtaja
               
               J. CIGLER KRALJ
            
         
         
            (1)  Neuvoston päätös (EU) 2020/135, annettu 30 päivänä tammikuuta 2020, Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen tekemisestä (EUVL L 29, 31.1.2020, s. 1).
         
            (2)  Neuvoston päätös (EU) 2020/2232, annettu 22 päivänä joulukuuta 2020, Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella perustetussa sekakomiteassa Euroopan unionin puolesta otettavasta kannasta päätökseen, jolla vahvistetaan luettelo 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, ja varallaololuettelo henkilöistä, jotka ovat halukkaita ja kykeneviä toimimaan unionin jäseninä sopimuksen mukaisessa välimiespaneelissa (EUVL L 437, 28.12.2020, s. 182).
      
      
         
            LUONNOS
            ISON-BRITANNIAN JA POHJOIS-IRLANNIN YHDISTYNEEN KUNINGASKUNNAN EROAMISESTA EUROOPAN UNIONISTA JA EUROOPAN ATOMIENERGIAYHTEISÖSTÄ TEHDYLLÄ SOPIMUKSELLA PERUSTETUN SEKAKOMITEAN PÄÄTÖS N:o […]/2021,
            annettu … päivänä …kuuta ...,
            luettelon laatimisesta 25 henkilöstä, jotka ovat halukkaita ja kykeneviä toimimaan sopimuksen mukaisen välimiespaneelin jäseninä, annetun päätöksen N:o 7/2020 muuttamisesta
            SEKAKOMITEA, joka
            ottaa huomioon Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen (1), ja erityisesti sen 171 artiklan 1 ja 2 kohdan,
            sekä katsoo seuraavaa:
            
                        (1)
                     
                     
                        Sekakomitea laati Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen, jäljempänä ’erosopimus’, 171 artiklan 1 kohdan mukaisesti kyseisessä sopimuksessa määrätyn siirtymäkauden loppuun mennessä luettelon 25 henkilöstä, jotka ovat halukkaita ja kykeneviä toimimaan välimiespaneelin jäseninä. Sekakomitea varmistaa, että luettelo on aina vaatimusten mukainen.
                     
                  
                        (2)
                     
                     
                        Erosopimuksen 171 artiklan 2 kohdan mukaan luetteloon ei saa ottaa henkilöitä, jotka ovat unionin toimielinten, jäsenvaltion hallinnon tai Yhdistyneen kuningaskunnan hallinnon jäseniä, virkamiehiä tai muuta henkilöstöä.
                     
                  
                        (3)
                     
                     
                        Yksi luettelossa olevista unionin ehdottamista henkilöistä on nimitetty jäseneksi unionin toimielimeen, joten hän ei enää täytä erosopimuksessa välimiehelle asetettuja vaatimuksia.
                     
                  
                        (4)
                     
                     
                        Sen vuoksi on tarpeen korvata kyseinen henkilö sekakomitean päätöksen 7/2020 (2) liitteessä I olevassa henkilöluettelossa,
                     
                  ON HYVÄKSYNYT TÄMÄN PÄÄTÖKSEN:
            
               1 artikla
               Luettelo 25 henkilöstä, jotka ovat halukkaita ja kykeneviä toimimaan sekakomitean päätöksen N:o 7/2020 liitteessä I olevan erosopimuksen mukaisen EU:n välimiespaneelinjäseninä„ muutetaan seuraavasti:
               Korvataan Tamara ĆAPETA Ezio PERILLOlla.
            
            
               2 artikla
               Tämä päätös tulee voimaan sitä päivää seuraavana päivänä, jona se on annettu.
            
            
               Tehty ...
               
                  
                     Sekakomitean puolesta
                  
                  
                     Puheenjohtajat
                  
               
            
            
               (1)  EUVL L 29, 31.1.2020, s. 7.
            
               (2)  EUVL L 443, 30.12.2020, s. 22.